Budapest Főváros XIV. Kerület Zugló Önkormányzata Képviselő-testülete által megválasztott átláthatósági tanácsnok jelentése
A közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendeletben meghatározott adatkezelők részére előírt közzétételi kötelezettségek teljesítésüléséről

Tisztelt Polgármester Úr! Tisztelt Képviselőtestület!
Alulírott Victora Zsolt  átláthatósági tanácsnok a Budapest XIV. kerület Zugló Önkormányzata (a továbbiakban: Önkormányzat) Képviselő-testülete által elfogadott 28/2014. (XI. 18.) Önkormányzati rendelet (a továbbiakban: átláthatósági rendelet) 10.§ (1) és (2) bekezdése alapján az alábbi tájékoztatást adom az Önkormányzat, illetve az egyéb, közzétételi kötelezettséggel érintett szervezetek közzétételi kötelezettségének az Önkormányzat, illetve az átláthatósági rendelet hatálya alá tartozó szervezetek szerződések közzétételére vonatkozó teljesüléséről a Tisztelt Polgármester Úr és a Tisztelt Képviselőtestület részére. 
Előzmények: Budapest Főváros XIV. Kerület Zugló Önkormányzata Képviselő-testülete 461/2021 (XII.16.) önkormányzati határozata tanácsnok megválasztásáról alapján Budapest Főváros XIV. Kerület Zugló Önkormányzata Képviselő-testülete Victora Zsolt önkormányzati képviselőt 2022. január 1. napjától a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendeletben meghatározott adatkezelők részére előírt közzétételi kötelezettségek teljesítésének felügyeletét ellátó átláthatósági tanácsnoknak megválasztotta a Képviselő-testület megbízatásának időtartamára.

Az átláthatósági rendelet 10. § (1) és (2) bekezdése értelmében a rendeletben, valamint más jogszabályokban az adatkezelők részére előírt közzétételi kötelezettségek teljesítését vagy a polgármester által megbízott átláthatósági biztos ellenőrzi, vagy a képviselő-testület által megválasztott átláthatósági tanácsnok felügyeli. Az átláthatósági biztos, illetve átláthatósági tanácsnok évente tájékoztatja a képviselőtestületet a közzétételi kötelezettségek teljesítéséről, valamint szükség esetén a polgármester vagy a jegyző intézkedését kezdeményezi.

1) Közérdekű adatok közzététele az Önkormányzat honlapján

Az átláthatósági rendelet 10.§ (1) és (2) bekezdése szerinti feladataim teljesítése során az Önkormányzat és az átláthatóság rendelet hatálya alá tartozó, közzétételi kötelezettséggel bíró szervezetek közzétételi kötelezettségének a teljesítését folyamatosan felügyeltem.
Az elektronikus közzétételi kötelezettség teljesülése körében megvizsgáltam az Önkormányzat hivatalos honlapját (zuglo.hu), valamint azt, hogy a közadatkereső rendszer Önkormányzatra vonatkozóan milyen közérdekű adatokat tartalmaz (www.kozadat.hu). A NAIH ugyanis e kérdéskörben kialakított álláspontja szerint a saját (vagy társulás) által közösen működtetett honlapon megvalósuló elektronikus közzététel nem helyettesíti a közérdekű adatok www.kozadat.hu oldalon való nyilvánosságra hozatalát (Lásd: NAIH-419-2/2014/V.).
Az Infotv. 1. számú melléklete szerinti közzétételi lista felülvizsgálata során iránymutatás a közérdekű adatok elektronikus közzétételére, az egységes közadatkereső rendszerre, valamint a központi jegyzék adattartalmára, az adatintegrációra vonatkozó részletes szabályokról szóló 305/2005. (XII. 25.) Kormányrendelet, valamint a közzétételi listákon szereplő adatok közzétételéhez szükséges közzétételi mintákról szóló 18/2005. (XII. 27.) IHM rendelet.
A közérdekű adatok elektronikus közzétételére, az egységes közadatkereső rendszerre, valamint a központi jegyzék adattartalmára, az adatintegrációra vonatkozó részletes szabályokról szóló 305/2005. (XII. 25.) Korm.rendelet (a továbbiakban. Korm.rendelet), 2. § (2) bekezdése értelmében a „saját honlapon közzétevő, illetve – az adatfelelőssel együttműködve – az adatközlő 
a) a külön jogszabályban meghatározott keretek között kialakítja a honlap adatstruktúráját, tartalmát és formáját, 
b) folyamatosan gondoskodik arról, hogy a honlapon valamennyi, az általános, különös és egyedi közzétételi listák szerint kötelezően közzéteendő közérdekű adat elérhető legyen”. 
A Korm.rendelet 5. § (6) bekezdése értelmében az Infotv. vagy más jogszabály alapján a közzétételre kötelezett szerv honlapján közzéteendő közérdekű adatokat és közérdekből nyilvános adatokat a közzétételre kötelezett honlapjának nyitólapjáról közvetlenül, a „közérdekű adatok” hivatkozás alatt elérhető oldalon kell közzétenni. 
Budapest Főváros XIV. Kerület Zugló Önkormányzata Képviselő-testületének 28/2014. (XI.18.) önkormányzati rendelete a közérdekű adatok közzétételéről és a közérdekű adatok megismerésére irányuló igények teljesítésének rendjéről (átláthatósági rendelet) hatálya kiterjed Budapest Főváros XIV. Kerület Zugló Önkormányzatára (a továbbiakban: Önkormányzat), Budapest Főváros XIV. Kerület Zuglói Polgármesteri Hivatalára (a továbbiakban: Polgármesteri Hivatal), valamint az Önkormányzat többségi befolyása alatt álló gazdasági társaságokra, az Önkormányzat által alapított alapítványra, közalapítványra, illetve az Önkormányzat által irányított költségvetési szervekre (a továbbiakban együtt: adatkezelők).
Megjegyzendő, hogy az átláthatósági felülvizsgálati tevékenység során fokozott figyelmet érdemelt, hogy az átláthatósági rendelet 2022 évben (a 13/2022. (V. 6.) önkormányzati rendelettel) módosítására került. Főbb változások, hogy a „Szerződések” menüpont alatt elhelyezett szerződések közzétételének időpontja (a szerződés megkötésének napjától számított 10 munkanapon belül) konkrét tételes adattartalma meghatározása, a szerződésekben lévő közérdekből nyilvános adatnak nem minősülő személyes adatok anonimizálására vonatkozó követelmény, illetve, hogy az adatkezelő a szöveg, a szervezet neve, valamint a szerződés keltének éve szerint történő elektronikus kereshetőség lehetőségét biztosítja. Az anonimizálásra kapcsán azt is érdemes megjegyezni, hogy a korábbi adatvédelmi biztos 2021 évi jelentésében külön rámutatott a szerződések anonimizálásának problémáira, és jelezte, hogy „esetlegesen érdemes megfontolni, hogy az Önkormányzat adatvédelemmel foglalkozó munkatársa egy rövid módszertani útmutatót adjon e körben.” 
Megállapítható, hogy az Önkormányzat (zuglo.hu) hivatalos honlapjának nyitóoldalán „Közérdekű adatok” megjelöléssel link van elhelyezve, amelyre kattintva a felhasználó elérheti a más jogszabályokban előírt, valamint az átláthatósági rendelet alapján történő közzétételi kötelezettségek teljesítését tartalmazó oldalt. 
A „Közérdekű adatok” megjelölésű link megnyitásával a felhasználó eljut a 3. §-ban meghatározott linkekre. 
A „Közérdekű adatok” menüpont az alábbi almenü pontokat tartalmazza: „Közzétételi lista”, „Közpénzügyek” és „Integritás”. 
Az adatkezelő hivatalos oldalán Budapest Főváros XIV. Kerület Zugló Önkormányzata közzétételi lista menüpont alatt a „Szervezeti, személyzeti adatok”, „Tevékenységre, működésre vonatkozó adatok” és „Gazdálkodási adatok” megjelöléssel linkeket helyezett el, amelyre kattintva a felhasználó elérheti az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 1. melléklete szerinti, általános közzétételi lista egyes fejezeteiben meghatározott adatokat. Megállapítható, hogy az Önkormányzat az Infotv. szerinti elektronikus közzétételi kötelezettségének az Infotv. 1. számú mellékletében található általános közzétételi lista közzétételi egységeinek megfelelően tesz eleget. 

A „Közzétételi lista” menüpont tartalma:
· Budapest Főváros XIV. Kerület Zugló Önkormányzata közzétételi lista
· Nemzetiségi önkormányzatok közzétételi lista 
· Saját honlappal nem rendelkező gazdasági társaságok közzétételi lista (Zugló Információs és Médiacsoport Kft.)

Budapest Főváros XIV. Kerület Zugló Önkormányzata közzétételi lista tartalma:
I. Szervezeti, személyzeti adatok
II. Tevékenységre, működésre vonatkozó adatok
III. Gazdálkodási adatok

Megállapítható, hogy a honlap megfelel már az átláthatósági rendelet 3/A. §-ban foglaltaknak is.  Megállapítható továbbá, hogy a honlap eleget tesz az átláthatósági rendelet 5. § és 6. §-ában szabályozott kötelezettségnek, elérhető a „Javadalmazás” menüpont a „Közpénzügyek” menüpont alatt, és a főoldalról a „Vagyonnyilatkozatok” linkek is. Az átláthatósági rendelet 7. §-ában szabályozott „Szerződések” megjelölésű link a „Közpénzügyek” menüpont alatt található.  A ”Szerződések” menüpont vonatkozásában a fentiekben már utaltam a közzététel tartalmát pontosító rendeletmódosításra, amely 2022 évben történt. 
A ”Szerződések” menüpont (https://www.zuglo.hu/szerzodesek/) jelenleg egy kereső alkalmazással működik, amelyről elérhetők az általa kötött polgári jogi szerződések, és  megfelel annak követelménynek, amit az adatvédelmi rendelet módosított 7. § (5) bekezdése támaszt, hogy az az adatkezelő a szöveg, a szervezet neve, valamint a szerződés keltének éve szerint történő elektronikus kereshetőség lehetőségét biztosítsa. A honlapról elérhetőek a szerződések szövege oldalhű másolatban. Ugyanakkor problémát okoz, hogy hol található (vagy található-e) pontos összegző kimutatás, adatbázis az adatvédelmi rendelet 2. § (2) bekezdésében meghatározott adattartalmakról, amelyeket közzé kell tennie:
a) a szerződő fél nevét
b) a szerződő fél adószámát
c) a szerződés tárgyát
d) a szerződéssel összefüggésben a Közbeszerzési Értesítőben közzétett minden közleményt vagy az arra mutató linket
e) a szerződés időbeli hatályát
f) a szerződés értékét, 
g) a keretszerződési jelleget és 
h) a szerződés szövegét oldalhű másolatban.
Ilyen tételes adatbázist nem találtam.
A „Közbeszerzések”-re vonatkozó közzétételi kötelezettségek vonatkozásában a honlap megfelel rendelet 8. §-ában foglaltaknak, a honlapon „Közbeszerzések” menüpont megtalálható. 
A „Gazdálkodási adatok” menüpont annyiban nem felhasználó barát, hogy ha ezen menüből, egy alegységet kiválasztunk, onnan nem lehet egyszerűen visszalépni, hanem újra meg kell nyitni a fő ménű oldalt valamely újabb egység kiválasztásához.

Az átláthatóság szempontjából általánosságban aggályosnak tartom, hogy az Önkormányzat honlapján (zuglo.hu) nincsen felhasználói oldaltérkép, amely mely linkekből felépülő menü formájában segítséget nyújtana a látogatóknak az eligazodásban, hogy mely főmenű alatt található meg egy közzétételi egység, a hatékonyabb keresést, a transzparenciát támogatná. 
Hiányosságok a „Gazdálkodási adatok” menüpont közétételi egységeiben:
	„Gazdálkodási adatok” menüpont egyes közétételi egységei
	Észrevétel

	A közfeladatot ellátó szerv által nyújtott, az államháztartásról szóló törvény szerinti költségvetési támogatások kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatok, kivéve, ha a közzététel előtt a költségvetési támogatást visszavonják vagy arról a kedvezményezett lemond

https://www.zuglo.hu/a-kozfeladatot-ellato-szerv-altal-nyujtott-az-allamhaztartasrol-szolo-torveny-szerinti-koltsegvetesi-tamogatasok-kedvezmenyezettjeinek-nevere-a-tamogatas-celjara-osszegere-tovabba-a-tamogatasi-pro/

	Ebben az egységben 2015 óta nincs aktualizálta adat!
A közzétételi egység aktualizálása szükséges, nagyon elavult, az adatok nagy része 2010 évi, de a legfrissebb adat is a 2015. évet követő évek vonatkozásában.
Ebben meghatározott adatkörben aktualizálni szükséges az adatokat!
Megjegyzendő, hogy az Ez a Minimum! audit részletes értékelése (2022) is rámutat arra, hogy ebben a kategóriában elavult adatok találhatóak.[footnoteRef:1] [1:  ÖNKORMÁNYZATOK ÁTLÁTHATÓSÁGI FELMÉRÉSE az Ez a Minimum! szempontrendszere alapján, Felmérés dátuma: 3/27/2022 BUDAPEST XIV. KERÜLET (forrás: https://drive.google.com/drive/folders/1yV71MkH8fsvf8oM9eSBDRkXT9FB6iqjC) Utolsó letöltés: 2023.02.11.
] 




	Az államháztartás pénzeszközei felhasználásával, az államháztartáshoz tartozó vagyonnal történő gazdálkodással összefüggő, 5 millió forintot elérő, vagy azt meghaladó értékű árubeszerzésre, építési beruházásra, szolgáltatás megrendelésre, vagyonértékesítésre, vagyonhasznosításra, vagyon vagy vagyoni értékű jog átadására, valamint koncesszióba adásra vonatkozó szerződések megnevezése (típusa), tárgya, szerződést kötő felek neve, a szerződés értéke, határozott időre kötött szerződés esetében annak időtartama, valamint az említett adatok változásai, a nemzetbiztonsági, illetve honvédelmi érdekkel közvetlenül összefüggő beszerzések adatai, és a minősített adatok kivételével
 https://www.zuglo.hu/az-allamhaztartas-penzeszkozei-felhasznalasaval-az-allamhaztartashoz-tartozo-vagyonnal-torteno-gazdalkodassal-osszefuggo-5-millio-forintot-elero-vagy-azt-meghalado-erteku-arubeszerzesre-epitesi-be/
 
	A Szerződések listája megfelelően frissített, aktuális, de nagyon sok szerződés esetében „Szerződés lejárata időpontja” nincs egyáltalán feltűntetve, csak az a megjegyzés szerepel „nincs feltűntetve”. Ez értelmezhetetlenné teszi ezen szóban forgó szerződések hatályának áttekintését, vizsgálatát.
Ebben meghatározott adatkörben aktualizálni szükséges az adatokat!

	A koncesszióról szóló törvényben meghatározott nyilvános adatok (pályázati kiírások, pályázók adatai, az elbírálásról készített emlékeztetők, pályázat eredménye)
https://www.zuglo.hu/a-koncessziorol-szolo-torvenyben-meghatarozott-nyilvanos-adatokpalyazati-kiirasok-palyazok-adatai-az-elbiralasrol-keszitett-emlekeztetok-palyazat-eredmenye/
	Ebben az egységben nincs tartalom, közzététel egyáltalán!
A közzétételi kötelezettségnek eleget kell tenni!

	A közfeladatot ellátó szerv által nem alapfeladatai ellátására (így különösen egyesület támogatására, foglalkoztatottai szakmai és munkavállalói érdek-képviseleti szervei számára, foglalkoztatottjai, ellátottjai oktatási, kulturális, szociális és sporttevékenységet segítő szervezet támogatására, alapítványok által ellátott feladatokkal összefüggő kifizetésre) fordított, ötmillió forintot meghaladó kifizetések
https://www.zuglo.hu/a-kozfeladatot-ellato-szerv-altal-nem-alapfeladatai-ellatasara-igy-kulonosen-egyesulet-tamogatasara-foglalkoztatottai-szakmai-es-munkavallaloi-erdek-kepviseleti-szervei-szamarafoglalkoztatottjai-el/
	Ebben az egységben nincs tartalom, közzététel egyáltalán!
Ebben meghatározott adatkörben aktualizálni szükséges az adatokat!

	https://www.zuglo.hu/az-europai-unio-tamogatasaval-megvalosulo-fejlesztesek-leirasa-az-azokra-vonatkozo-szerzodesek/
	Az uniós szerződések listája 2021 óta nem frissült!
Ebben meghatározott adatkörben aktualizálni szükséges az adatokat.
A pályázatokat az Önkormányzat egy másik menüpont alatt is közzéteszi (https://www.zuglo.hu/kozvetlen-eu-palyazatok/). 

	
A közfeladatot ellátó szervnél foglalkoztatottak létszámára és személyi juttatásaira vonatkozó összesített adatok, illetve összesítve a vezetők és vezető tisztségviselők illetménye, munkabére és rendszeres juttatásai, valamint költségtérítése, az egyéb alkalmazottaknak nyújtott juttatások fajtája és mértéke összesítve
https://www.zuglo.hu/a-kozfeladatot-ellato-szervnel-foglalkoztatottak-letszamara-es-szemelyi-juttatasaira-vonatkozo-osszesitett-adatok-illetve-osszesitve-a-vezetok-es-vezeto-tisztsegviselok-illetmenye-munkabere-es-rends/

https://www.zuglo.hu/javadalmazas/

	Nem teljesen aktuális a

· A közfeladatot ellátó szervnél foglalkoztatottak létszámára és személyi juttatásaira vonatkozó összesített adatok (…) menüpont alatti tartalom 
· Javadalmazás menüpont alatti tartalom

· 2021-es évre vonatkozó adatok vannak utoljára közzétéve.


	
	






















Magyarország „Ez a Minimum!” 2022 évi audit eredménye, újabb vizsgálat
A 2019-es önkormányzati választások előtt az Átlátszó, a K-Monitor és a Transparency International Magyarország „Ez a Minimum!” néven átláthatósági programot hirdetett meg, amely hat témában foglalta össze az átláthatóság alapkövetelményeit. Természetesen Zugló is csatlakozott a kezdeményezéshez. A vállalások teljesítésének nyomon követése és az önkormányzatok közzétételi gyakorlatának megismerése érdekében a kezdeményezők 2022 tavaszán egy audit keretében értékelték 30 nagyváros és fővárosi kerület közzétételi gyakorlatát. Zugló vezetése az elmúlt években teljesítette a ciklus elején vállalt intézkedések zömét, így a legátláthatóbban működő önkormányzatok egyikévé vált. 79%-ban minősült átláthatóan, így az előkelő 3. helyezést érte el. A jelentés megfogalmaz javaslatokat melyek egy része az év során már módosításra került. 
Újabb megkeresés érkezett 2022 szeptemberében, ezúttal a „vagyonkezelők” átvilágítását szolgáló felmérés készül, mely során az irányítást, a szabályozás adatait, a működés, kezelt vagyon adatait, a gazdálkodási adatok közzétételét 27 szempont alapján vizsgálja. A munka jelenleg is folyamatban van 2023 első félévében remélek eredményt. 
A közzétett javaslatban az alábbiak szerepelnek az Önkormányzat számára:
	ÖNKORMÁNYZATOK ÁTLÁTHATÓSÁGI FELMÉRÉSE

	az Ez a Minimum! szempontrendszere alapján

	
	
	
	
	
	
	
	
	
	
	

	BUDAPEST XIV. KERÜLET
	
	Elért eredmény:
	79%



	Szempont típusa
	Adattartalom
	Közzététel módja

	
	
	pont
	arány
	
	pont
	arány

	1. Nyilvános működés
	14
	14
	100%
	16
	15
	94%

	2. Közérdekű adatigénylések
	4
	2
	50%
	0
	0
	-

	3. Átlátható költségvetési gazdálkodás
	4
	2
	50%
	4
	4
	100%

	4. Nyilvános szerződések, közbeszerzések
	12
	9
	75%
	4
	2
	50%

	5. Önkormányzati tulajdonú vállalatok
	11
	7
	64%
	2
	1
	50%

	6. Elszámoltatható döntéshozók
	5
	4
	80%
	4
	3
	75%

	ÖSSZESEN:
	50
	38
	
	30
	25
	79%



Táblázat forrása: ÖNKORMÁNYZATOK ÁTLÁTHATÓSÁGI FELMÉRÉSE az Ez a Minimum! szempontrendszere alapján, Felmérés dátuma: 3/27/2022 BUDAPEST XIV. KERÜLET

Az audit részletes eredménye[footnoteRef:2] tartalmazza a feltárt hiányosságokat, amelyek az alábbi javaslatokat tartalmazza: [2:  ÖNKORMÁNYZATOK ÁTLÁTHATÓSÁGI FELMÉRÉSE az Ez a Minimum! szempontrendszere alapján, Felmérés dátuma: 3/27/2022 BUDAPEST XIV. KERÜLET (forrás: https://drive.google.com/drive/folders/1yV71MkH8fsvf8oM9eSBDRkXT9FB6iqjC) ] 

· Javasoljuk, hogy az önkormányzat a honlapon tegye közzé az általa értékesített ingatlanokat, azok főbb paramétereit és az értékbecslést igazoló dokumentumot. 
· Javasoljuk, hogy a közérdekű adatgénylésekre adott válaszokat anonimizált módon, az elutasító adatgényléseket pedig az elutasítás indoklásával együtt tegyék elérhetővé a honlapon.
·  Javasoljuk, hogy tegyék elérhetővé az önkormányzat tulajdonban lévő vállalatok éves üzleti terveit és beszámolóit.
forrás: ÖNKORMÁNYZATOK ÁTLÁTHATÓSÁGI FELMÉRÉSE az Ez a Minimum! szempontrendszere alapján, Felmérés dátuma: 3/27/2022 BUDAPEST XIV. KERÜLET
 

2)	Közzétételi kötelezettség teljesülése a saját honlappal rendelkező intézmények esetében

A saját honlappal rendelkező intézményeink feladata a közérdekű adatok menüpont biztosítása, a szerződések anonimizálása és feltöltése a közérdekű adatok. 
A saját honlappal rendelkező adatkezelők honlapjának vizsgálatát az adatvédelmi rendelet 2. §-a és 7. §-a szempontjából kell vizsgálni.
Mint arra a jelentésben már felhívtam a figyelmet az adatvédelmi rendelet 7. §-a jelentősen módosult 2022 évben,[footnoteRef:3] a szerződések közzététele és a közzététel tartalma vonatkozásában tételes követelményeket támaszt. [3:  A rendelet egységes szerkezetű szövege elérhető: https://www.zuglo.hu/wp-content/uploads/2016/03/28-2014.-XI.-18.-egyseges_220512.pdf
] 

Ezek közül kiemelendő, hogy az adatvédelmi rendelet előírja 7. § (2) bekezdés értelmében az adatkezelő a „Szerződések” megjelöléssel külön linket helyez el, mely  linkről elérhető oldalon az általa kötött polgári jogi szerződések vonatkozásában a szerződés megkötésének napjától számított 10 munkanapon belül közzéteszi a) a szerződő fél nevét, b) a szerződő fél adószámát, c) a szerződés tárgyát, d) a szerződéssel összefüggésben a Közbeszerzési Értesítőben közzétett minden közleményt vagy az arra mutató linket, e) a szerződés időbeli hatályát, f) a szerződés értékét, g) a keretszerződési jelleget és h) a szerződés szövegét oldalhű másolatban.
Az adatvédelmi rendelet előírja 7. § (5) bekezdése előírja hogy az adatkezelő a szöveg, a szervezet neve, valamint a szerződés keltének éve szerint történő elektronikus kereshetőség lehetőségét biztosítja.
A felülvizsgálat során természetesen figyelemmel kell lenni arra, hogy a jogszabálymódosítás jelentős adminisztrációs terhet ró az érintett adatkezelőkre, azok teljesítése során akadhatnak olyan hiányosságok, amelyeket a kötelezettség maradéktalan betartására törekvés mellett a technikai problémák, technikai megoldások hiánya okozhat. Ugyanakkor a lenti tételes felülvizsgálat alapján (melynek eredménye jelen jelentés elkészítésekor hatályos) megállapítható, hogy a saját honlappal rendelkező intézmények honlapjain számos esetben rendkívül hiányos a közzététel, szomorú tapasztalat, hogy több adatkezelő közzététele nemhogy az új módosított előírásoknak nem felel meg, hanem még a korábbi adatvédelmi biztosi jelentésekben foglalt észrevételeknek felszólításoknak sem vagy csak részben tettek eleget.
Az önkormányzati intézmények honlapjain feltüntetett nyilvános szerződések nem kereshetők a zugló.hu oldalon az adott intézmény szerződései között, ami nem hiba, csak a felhasználóbarát, egyszerűbb kereshetőség szempontjából praktikus lenne. A nyilvánosságra kerülő dokumentumok anonimizálását, a saját honlappal nem rendelkező intézmények esetében a hivatal végzi. Saját honlappal rendelkező intézmények, az anonimizálással együtt, a törvény és a 28/2014 rendeletünk alapján maguk töltik fel a szükséges dokumentumokat.
Az önkormányzat intézményei közül a Zuglói Cserepes Kulturális Nonprofit Kft., honlapján (http://www.cserepeshaz.hu/) találjuk a legtöbb információt, „Közérdekű adatok” menüpont alatt a gazdasági adatokon kívül évenkénti bontásban a szerződéseket is. A szerződések vonatkozásában a korábbi adatvédelmi biztosi jelentések hiányosságot jeleztek, de a jelenlegi állapot szerint a honlapon feltöltésre kerültek az aktuális szerződések évenkénti bontásban. Az anonimizálás is megfelelő az irányadó jogszabályoknak, az adatvédelmi rendelet 7. § (4) bekezdésének. Ami hiányosság, hogy az adatvédelmi rendelet előírja 7. § (5) bekezdése hogy az adatkezelő a szöveg, a szervezet neve, valamint a szerződés keltének éve szerint történő elektronikus kereshetőség lehetőségét biztosítja, ennek úgy tűnik nem mindenben felel meg a honlap.
Hasonló tapasztalható a Zuglói Városgazdálkodási Közszolgáltató Zrt. honlapján (https://zugloizrt.hu/) is, ahol külön menüpontban szerepelnek a „Közérdekű adatok”, külön menüpontban a „Szerződések”. A szerződések egyrészt évenkénti bontásban szerepelnek, másrészt külön összesítő táblázatban is közzé teszik a szerződéseket. Ugyanakkor megjegyzendő, hogy a kereshetőséget nagyban nehezíti az, hogy a szerződések szövegszerű közzététele alapján nehéz beazonosítani a szerződő feleket, annak tárgyát (stb.), azaz a szerződések közétett címei alapján nem derül ki, hogy miről is szól a szerződés, így az akkurátus közzététel mellett állapíthatók meg hiányosságok az adatvédelmi rendelet új az adatvédelmi rendelet 7. § szerinti követelmények szempontjából, mert ugyan szerződések szövege oldalhű másolatban megtalálható egyenként feltöltött szerződésekben (amelynek azonosítási problémáit az előzőekben jeleztem), de az összesítő táblában csak a szerződő fél neve és  a szerződő fél adószáma szerepel, így a 7. § (2) bekezdés szerinti összes adat az összesítő táblából nem nyerhető ki, csak az egyes szerződésekből, de az egyes szerződéseket nehéz a cím alapján azonosítani. Ami hiányosság, hogy az adatvédelmi rendelet 7. § (5) bekezdése előírja hogy az adatkezelő a szöveg, a szervezet neve, valamint a szerződés keltének éve szerint történő elektronikus kereshetőség lehetőségét biztosítja, ennek nem mindenben felel meg a honlap.
A Zuglói Sport-és Rendezvényszervező Non-profit Kft. (http://zugsport.hu/) honlapja a „közérdekű adatok” menüpont alatt tartalmazza a „Szerződések” elérhetőségét. 
Ami hiányosság, hogy az adatvédelmi rendelet 7. § (5) bekezdése előírja hogy az adatkezelő a szöveg, a szervezet neve, valamint a szerződés keltének éve szerint történő elektronikus kereshetőség lehetőségét biztosítja, ennek nem mindenben felel meg a honlap. 
További észrevétel, hogy hogy a közzétételi kötelezettségeknek megfelel, ugyanakkor az egymást kioltó színek alkalmazása miatt az olvashatóság rendkívül nehéz, egyáltalán nem felhasználóbarát. 
Zuglói Család- és Gyermekjóléti központ honlapja a közérdekű dokumentumok menüpont már a főoldalon felbukkan, de sajnos nem releváns szerződésekkel találkozunk, ha elnavigálunk soha nem találunk vissza, nincs közérdekű adatok menüpont sem. A menüsorban szerepel a dokumentumok gomb (https://www.zcsk.hu/kozerdeku-dokumentumok) de azok hónapok óta „feltöltés alatt” vannak. 
Sajnos az adatkezelő honlapja a vizsgálat alapján az adatvédelmi rendelet 2. §-a és 7. §-a szerinti kötelezettségek szempontjából rendkívül hiányos, nem megfelelő, nem átlátható. Kezdeményezem azt, hogy intézkedések történjenek annak érdekében, hogy korrekt, átlátható, a rendeletünknek megfelelő tájékoztatást kapjon az, aki a szolgáltatásainkat igénybe veszi. 
Sajnos a Zuglói Szociális Szolgáltató központ honlapja is problémás átláthatósági szempontból. Nem tartalmazza az aktuális szerződéseket, ellenben olyan szerződések vannak feltöltve melyek már rég lejártak, nem érvényesek. Sajnos az adatkezelő honlapja a vizsgálat alapján az adatvédelmi rendelet 2. §-a és 7. §-a szerinti kötelezettségek szempontjából rendkívül hiányos, nem megfelelő, nem átlátható.
A fenti megállapítások alapján a honlapon átvizsgálását és módosítását javaslom az adatvédelmi rendelet előírásai szerint, különös tekintettel a Szerződések vonatkozásában. 

A Zuglói Egyesített Bölcsődék honlapja (https://zugloibolcsik.hu/) az „Információk” menüpont alatt tartalmazza a „Szerződések” linket, mely linkről elérhetők az oldalon az általa kötött polgári jogi szerződések. Sajnos a továbbiakban a közzététel a szerződések vonatkozásában rendkívül hiányos, nem felel meg mindenben az adatvédelmi rendelet 7. §-ban foglaltaknak. A szerződés szövegét oldalhű másolatban közzé teszik, de nem teljesül sem a 7. § (2) bekezdésnek megfelelő tételes közzététel, és a szöveg, a szervezet neve, valamint a szerződés keltének éve szerint történő elektronikus kereshetőség lehetőségét -   amelyet az adatvédelmi rendelet 7. § (5) bekezdése ír elő – az adatkezelő nem biztosítja. A honlapon sérül az adatvédelmi rendelet 7. § (4) bekezdése szerint kötelezően előírt anonimizálás nem teljesül, a honlapon van olyan szerződés, amely tartalmaz személyes adatokat (természetes személy születési helye, születési ideje, állandó lakcíme). „Szervezeti, személyzeti adatok” menüpont nem található.
A fenti megállapítások alapján a honlapon átvizsgálását és módosítását javaslom az adatvédelmi rendelet előírásai szerint, különös tekintettel a Szerződések és Szervezeti, személyzeti adatok vonatkozásában. 

Zuglói Piac- és Közösségi-tér Kft. (https://zugloipiac.hu/) honlapon a Szervezeti, személyzeti adatok a Közérdekű adatok” menüpont alatt található.
A „Piac” link a „Közérdekű adatok” menüpont alatt tartalmazza a „Szerződések” linket. A Szerződések menüpont így nehezen található.  Nagyon aggályos, hogy mindössze 1 db. szerződés van közzétéve ezen menüpont alatt! A közzététel így a szerződések vonatkozásában rendkívül hiányos, nem felel meg az adatvédelmi rendelet 7. §. pontjaiban foglaltaknak. 
A közzétételi hiányosságot súlyosbítja, hogy korábbi átláthatósági biztosi jelentés már rögzítette, hogy a „honlapon nem elérhetőek az ellenőrzött szervezet szerződései” amely továbbra is fennál. A honlap átláthatóságát, olvashatóságát sajnos továbbra is nagyon nehezítik a halvány, összemosódott, kisbetűs színalkalmazások. 
A fenti megállapítások alapján a – a korábbi adatvédelmi biztosi jelentés sajnálatos eredménytelensége miatt, azzal egyezően – a honlap átvizsgálását és módosítását javaslom az adatvédelmi rendelet előírásai szerint, különös tekintettel az anonimizált szerződések, egyéb dokumentumok feltöltésére. 


A Zuglói Egészségügyi Szolgálat (https://www.zesz.hu/)
A honlap megfelel az adatvédelmi rendelet 2. §-a és 7. §-a szerinti követelményeknek. Az „Info” menüpont alatt tartalmazza a „Közérdekű adatok” linket, amely alatt többek között a „Szerződések” menüpontot, amelyen a szerződések elérhetők tételes bontásban. 
Ugyanakkor nem teljesül maradéktalanul az adatvédelmi rendelet 7. § (5) bekezdése által előírt elektronikus kereshetőség nem maradéktalanul biztosított (szöveg szerinti keresési lehetőség), és az adatvédelmi rendelet 7. § (4) bekezdése szerint kötelezően előírt anonimizálás vonatkozásában megállapítható, hogy a honlapon van olyan szerződés, amely tartalmaz személyes adatokat (természetes személy állandó lakcíme, telefonszám, e-mail cím stb.). 
A fenti megállapítások alapján a honlapon az elektronikus kereshetőség és az anonimizálás teljessé tételét javaslom. 


Zuglói Közbiztonsági non-profit Kft. (https://www.zknp.hu/)

A honlap megfelel az adatvédelmi rendelet 2. §-a és 7. §-a szerinti követelményeknek. Az „Közérdekű” menüpont alatt tartalmazza többek között a „Szerződések” menüpont elérhetőt tételes bontásban. 
Ugyanakkor nem teljesül maradéktalanul az adatvédelmi rendelet 7. § (5) bekezdése által előírt elektronikus kereshetőség nem maradéktalanul biztosított (szöveg szerinti keresési lehetőség), és az adatvédelmi rendelet 7. § (4) bekezdése szerint kötelezően előírt anonimizálás vonatkozásában megállapítható, hogy a honlapon van olyan szerződés, amely tartalmaz személyes adatokat (természetes személy állandó lakcíme, telefonszám, e-mail cím stb.). 
A fenti megállapítások alapján a honlapon az elektronikus kereshetőség és az anonimizálás teljessé tételét javaslom. 

3) Tájékoztató a Budapest Főváros XIV. Kerület Zuglói Önkormányzat és Polgármesteri Hivatala által a 2022. évben megkötött szerződések nyilvántartásáról, azok anonimizálásáról és közzétételéről.
A Zuglói Önkormányzat és Polgármesteri Hivatala a közzétételi kötelezettségét a zuglo.hu honlapon teljesíti.
A Polgármesteri Hivatala a jegyző útján megküldte számomra a Tájékoztató a Budapest Főváros XIV. Kerület Zuglói Önkormányzat és Polgármesteri Hivatala által a 2022. évben megkötött szerződések nyilvántartásáról, azok anonimizálásáról és közzétételéről (1. sz. melléklet).

4)	Közérdekű adatigénylések
A zuglói önkormányzat a Nemzeti Adatvédelmi és Információszabadság Hatóság részére eljuttatott jelentésben az szerepel, hogy 2022-ben, a beérkezett összes közérdekű és közérdekből nyilvános adat megismerésére irányuló adatigénylés száma: 31 db volt, ebből a közfeladatot ellátó szerv által - teljesített 26 db - részben teljesített 4 db - elutasított 1 db volt.
Az elutasítást oka a „részben teljesített” eseteknél is az volt, hogy Az igényelt adat vonatkozásában az önkormányzat nem minősült adatkezelőnek. (2. sz. melléklet)
Összegzés
Az önkormányzatiság egy olyan érték, amelyet feltétlenül védenünk, őriznünk kell. Az önkormányzatnak és a további közzétételre kötelezetteknek a honlapja a fő kommunikációs csatornája, amelyen a lakosságot, az igénybevevőket, a választókat elérik, tájékoztatjk, velük kapcsolatot tartanak.  A pozitív megítélés, a közbizalom záloga, hogy a honlapon közölt információk átláthatóan hitelesen és aktuálisan mutassák be az önkormányzat tevékenységeit és működését. A közérdekű adatokat mindenek felett az átláthatóság és a közélet tisztaságának elve szerint kell kezelni.
Üdvözölendő hogy az Önkormányzat az „Ez a Minimum!” 2022 évi audit eredménye szerint kiemelkedően magas 79%-os eredményt ért el, az ott megadott szempontok vizsgálata szerint. Ugyanakkor fontos, hogy a javaslatokban foglaltak megvalósítására az Önkormányzat hangsúlyt helyezzen.  
Az átláthatóság egy képviselő szemével mindig az egyszerűséget, az egyértelműséget jelenti. Pontos korrekt, hiteles információ. 
A felülvizsgálati tevékenységem alapján összességében megállapítható, hogy a közzétételre kötelezett szervek – néhány kivétellel - komoly erőfeszítéseket tesznek azért, hogy az adatvédelmi rendeletben foglaltaknak eleget tegyenek, de sajnos az érintett honlapok nem feltétlenül biztosítják maradéktalanul a transzparenciát. Ennek csak egyik oka, hogy vannak hiányosságok a jogszabály szerinti közzétételek vonatkozásában (hiányos egységek, kategóriák, nem maximálisan frissített tartalom, anonimizálás problémái stb.) a másik oka a nem felhasználóbarát megoldások alkalmazása (nincs oldaltérkép, apró betűk, halvány betűk, színproblémák, keresést nehezítő menürendszer, nincs akadálymentes változat stb.). 
Már a korábbi adatvédelmi biztos 2021 évi jelentésében külön rámutatott a szerződések anonimizálásának problémáira, és jelezte, hogy „esetlegesen érdemes megfontolni, hogy az Önkormányzat adatvédelemmel foglalkozó munkatársa egy rövid módszertani útmutatót adjon e körben”. Megjegyzendő, hogy a fentiekben hivatkozott Polgármesteri Hivatal útján küldött tájékoztató kiváló minta, példa lehetne más átláthatósági rendelet alapján közzétételre kötelezettek számára is, mert példaszerűen rendelkezik a szerződések anonimizálási feladatellátásához kapcsolódó munkafolyamatok egyes kérdéseiről, szerződések a nyilvántartásának kialakításáról, a szerződések közzétételének módszertanáról, technikai megoldásairól, a közreműködő szakemberekről.
Ilyen módszertani útmutatásra, közzétételi protokollra nagy szükség lenne, nem csak a szerződések anonimizálása, hanem az összes közérdekű adat közzététele vonatkozásában.

Kelt: Budapest, 2023.02.09.

Victora Zsolt
Képviselő, átláthatósági tanácsnok
10

